De ce e umorul românesc online altfel?

Asta poate îți explică Lucian Boia. Dar dl. istoric cred că-i un pic ocupat zilele astea, tot construiește la mitul excepționalismului românesc. Așa că tot cu mine ai rămas. Și eu zic așa: umorul românesc online îmbracă exact aceleași forme pe care le găsești din .ac (Insulele Ascension), până-n .zw (Zimbabwe). Avem meme și .gif-uri, publicații satirice (Kamikaze, Cațavencii, Times New Roman, cotidianzilnic.ro), trolli și hateri, și-avem chiar și conținut video (mai răruț că-i mai scumpuț, dar există Teleschpenker, Epic Show, Sector 7 și chestia asta).

Umorul românesc online n-are cum să fie altfel decât glocalizat. Termenul de „glocalizare” a intrat în limbajul studiilor culturale la jumătatea anilor ’90, împrumutat din terminologia niponă de marketing. Practic, pe când abia mijea Internetul, oamenii de afaceri japonezi s-au prins că se întâmplă ceva. Cultura globală se răspândea rapid, dar neuniform. Prindea culoare locală. Pe Internet, umorul are esență globală de meme, cu aromă de mici, shaorma sau bere, în funcție de geografie. Un studiu foarte mișto analizează adaptarea aceleiași glumițe în 10 limbi de circulație internațională pe net. Nu-i greu s-o vezi adaptată și la noi.

În atenția Departamentului de Suport tehnic:

Anul trecut am upgradat de la Gagică 7.0 la Nevastă 1.0. Am observat rapid că programul a început brusc să proceseze copil, ceea ce i-a consumat mult spațiu și resurse importante. În plus, Nevasta 1.0 s-a instalat în toate celelalte aplicații și acum monitorizează toată activitatea sistemului. Nu-mi mai merg multe programe, cum ar fi SearaDePoker 10.3, Fotbal 5.0, Pescuit și vânătoare 7.5 și Pariuri 3.6. Când le selectez, îmi dau eroare de sistem. […]

–––––- Reply–––––-

Stimate Utilizator Îngrijorat:

E o problemă foarte răspândită, de care bărbații se plâng des.

Multe persoane upgradează de la Gagică 7.0 la Nevastă 1.0, crezând că e doar un program de Utilități și Divertisment. Nevastă 1.0 e un SISTEM DE OPERARE, iar Developerul l-a creat ca să ruleze TOTUL!!! De asemenea, e imposibil să ștergeți Nevastă 1.0 și să reveniți la Gagică 7.0. Programul e imposibil de dezinstalat și nici n-aveți cum să ștergeți fișierele pe care le-a creat la instalare […]

Of, deci chiar nu suntem speciali? :’(

Uite, dacă nu te simți suficient de dac liber fără să știi care-i specificul local al umorului online, să știi, totuși, că avem asta:

Românii stau mult pe net. De la asta și pornisem mai sus. Până și Bernie Sanders, candidat democrat la nominalizarea pentru alegerile prezidențiale din SUA 2016 știe. Conform raportului companiei Akamai, citat de NPR, în trimestrul al treilea din 2015, viteza medie de net în .ro era a 8-a cea mai mare din lume. Cu penetrarea stăm mai prost: în 2013, doar 49,8% dintre români aveau acces la net, versus 72,6% dintre unguri. Stăm cel mai mult pe net din toată uniunea, cf. Mediascope Europe 2012 (18,6 ore pe săptămână, față de o medie europeană de 14,8 ore). Ce e interesant e că, din urmă, vine o generație foarte conectată la net: 93% dintre tinerii români cu vârste cuprinse între 14 și 26 de ani intră cel puțin o dată pe net în fiecare săptămână (97% în mediul urban, doar 86% în mediul rural). Nimic nou sub soare. Tineretul din ziua de azi, maică, stă mai mult pe net decât ăi mai bătrâni. Ce-nseamnă asta pentru umorul online? Că umorul la români poate contribui la adâncirea prăpastiei dintre generații. Ai mei ar face, probabil, câteva atacuri mici de apoplexie, dacă le-aș da link la Dumnezeu.

De la asta și pornisem mai sus. Până și Bernie Sanders, candidat democrat la nominalizarea pentru alegerile prezidențiale din SUA 2016 știe. Conform raportului companiei Akamai, citat de NPR, în trimestrul al treilea din 2015, viteza medie de net în .ro era a 8-a cea mai mare din lume. Cu penetrarea stăm mai prost: în 2013, doar 49,8% dintre români aveau acces la net, versus 72,6% dintre unguri. Stăm cel mai mult pe net din toată uniunea, cf. Mediascope Europe 2012 (18,6 ore pe săptămână, față de o medie europeană de 14,8 ore). Ce e interesant e că, din urmă, vine o generație foarte conectată la net: 93% dintre tinerii români cu vârste cuprinse între 14 și 26 de ani intră cel puțin o dată pe net în fiecare săptămână (97% în mediul urban, doar 86% în mediul rural). Nimic nou sub soare. Tineretul din ziua de azi, maică, stă mai mult pe net decât ăi mai bătrâni. Ce-nseamnă asta pentru umorul online? Că umorul la români poate contribui la adâncirea prăpastiei dintre generații. Ai mei ar face, probabil, câteva atacuri mici de apoplexie, dacă le-aș da link la Dumnezeu. Românii nu mai știu de cine să râdă. N-o spun eu, că mi s-ar părea un truism. O spun oameni cu state vechi în umorul românesc într-o anchetă a ziarului Adevărul. Până înainte de ’89 și chiar și-n anii de-nceput ai tranziției, toată lumea, de la Toma Caragiu la Divertis, râdea de același (tip de) personaj. Între timp, de la un unic punct de referință în umor am ajuns la prea multe. A devenit complicat să faci umor politic, pentru că, pe oricine ai lua în vizor, riști să-i superi pe alții. Aceeași anchetă îți trasează o linie clară de demarcare între „amatorii” și „hoții de glume” de acum și „profesioniștii” generațiilor anterioare. Mulți dintre umoriștii consacrați offline refuză să facă saltul de la ecranul de TV la ecranul de smartphone cu net 4G.

Eu nu mai am TV, cam din perioada în care Cârcotașii erau privibili. Am ratat era Capatos și nu prea-mi mai intră în feed pe Facebook nici Times New Roman, nici Kamikaze, nici PiticiGratis. Și eu, ca toată lumea, mi-am redus tot Internetul la Facebook, care-mi alimentează iluzia că poate să-mi dea totul, dar alege să-mi livreze „doar ce-mi place”. Și-uite-așa, și eu ca și tot restul lumii, trăiesc în propria bulă, o zonă de confort în care nu mă contrazice nimeni niciodată. Dar, revenind la umor, mie-mi plac niște pagini de Facebook și niște oameni care fac umor bine. Ei sunt.

De ce râzi, române, pe Internet? (După părerea românilor care te fac să râzi pe net)